proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 106/1999, do 23 de abril, polo que se modifica o Decreto 116/1995, do 31 de marzo, polo que se regula o control de biotoxinas en moluscos bivalvos e outros organismos procedentes da pesca, o marisqueo e a acuicultura.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 17/06/1999

Advertidos erros no devandito decreto, publicado no DOG nº 84, do 4 de maio de 1999, cómpre face-las seguintes correccións:
Na páxina 5.266, anexo I, punto 4, parágrafo 3º, onde di: «Convértense as U.R.C., en 1g equivalentes de saxitoxina por 100 g de vianda», debe dicir: «Convértense as U.R.C., en lg equivalentes de saxitoxina por 100 g de vianda».
-No parágrafo 4º, onde di: «1g equivalentes de saxitoxina/100 g de vianda de molusco=U.R.C. en 1g/ml X FC X factor de dilución X 200, sendo:», debe dicir: «lg equivalentes de saxitoxina/100 g de vianda de molusco=U.R.C. en lg/mL X FC X factor de dilución X 200, sendo:».
-No parágrafo 5º, onde di: «... aquelas mostras que conteñan máis de 80 1g equivalentes de saxitoxina/100 g de vianda», debe dicir: «... aquelas mostras que conteñan máis de 80 lg equivalentes de saxitoxina/100 g de vianda».
-No parágrafo 7º, onde di: «... e é aproximadamente igual a 0,2 1g de saxitoxina (P.S.P.).», debe dicir: «... e é aproximadamente igual a 0,2 lg de saxitoxina (P.S.P.)».
Na páxina 5.267, punto 5, parágrafo 1º, onde di: «... internacional de 1 1g/ml e vanse diluíndo con 10,...», debe dicir: «... internacional de 1 lg/mL e vanse diluíndo con 10,...».
-No parágrafo 4º, onde di: «... preparadas a partir dunha nova solución patrón internacional de 1 1g/ml», debe dicir: «... preparadas a partir dunha nova solución patrón internacional de 1 lg/mL».
-No parágrafo 6º, onde di: «... divídese a cantidade de 1g STX/ml da dilución elixida...», debe dicir: «... divídese a cantidade de lg STX/mL da dilución elixida...».
-No mesmo parágrafo 6º, onde di: «... O valor de FC, polo tanto, corresponde ós 1g de toxina equivalentes...», debe dicir: «... O valor de FC, polo tanto, corresponde ós lg de toxina equivalentes...».
-No parágrafo 7º, onde di: «... apropiadas da solución de patrón internacional de 1 1g/ml,», debe dicir: «... apropiadas da solución de patrón internacional de 1 lg/mL.».
Na páxina 5.268, anexo II:
-No punto 3.2, parágrafo 4º, onde di: «As tres fraccións acetónicas combinadas evapóranse usando
un rotavapor ou unha bomba de baleiro», debe dicir: «As tres fraccións acetónicas combinadas evapóranse ata a sequidade usando un rotavapor ou unha bomba de baleiro».
CORRECCIÓN de erros.-Orde do 1 de xuño de 1999 pola que se regula a concesión de axudas para contribuír ó mantemento dos valores ambientais dos parques naturais e ó desenvolvemento socioeconómico da poboación local.
CONSELLERÍA DE MEDIO AMBIENTE — III. OUTRAS DISPOSICIÓNS — 18/06/1999

Advertidos certos erros na devandita orde publicada no Diario Oficial de Galicia nº 104, do 4 de
xuño de 1999, cómpre face-las oportunas correccións:
-Na páxina 6.941, o artigo 5º punto h) queda como segue:
«h) Certificación bancaria, orixinal ou cotexada.».
-Na páxina 6.944, a disposición adicional, queda como segue:
«Estas axudas financiaranse con cargo ás aplicacións orzamentarias 15.02.342.A.770.0 e 15.02.342.A.780.0 de «axudas para medidas compensatorias no contorno dos espacios naturais protexidos», dotadas con 106.093.000 e 100.573.000 ptas. respectivamente».
CORRECCIÓN de erros.-Decreto 106/1999, do 23 de abril, polo que se modifica o Decreto 116/1995, do 31 de marzo, polo que se regula o control de biotoxinas en moluscos bivalvos e outros organismos procedentes da pesca, o marisqueo e a acuicultura.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 16/06/1999

Advertidos erros no devandito decreto, publicado no DOG nº 84, do 4 de maio de 1999, cómpre face-las seguintes correccións:
Na páxina 5.266, anexo I, punto 4, parágrafo 3º, onde di: «Convértense as U.R.C., en 1g equivalentes de saxitoxina por 100 g de vianda», debe dicir: «Convértense as U.R.C., en lg equivalentes de saxitoxina por 100 g de vianda».
-No parágrafo 4º, onde di: «1g equivalentes de saxitoxina/100 g de vianda de molusco=U.R.C. en 1g/ml X FC X factor de dilución X 200, sendo:», debe dicir: «lg equivalentes de saxitoxina/100 g de vianda de molusco=U.R.C. en lg/mL X FC X factor de dilución X 200, sendo:».
-No parágrafo 5º, onde di: «... aquelas mostras que conteñan máis de 80 1g equivalentes de saxitoxina/100 g de vianda», debe dicir: «... aquelas mostras que conteñan máis de 80 lg equivalentes de saxitoxina/100 g de vianda».
-No parágrafo 7º, onde di: «... e é aproximadamente igual a 0,2 1g de saxitoxina (P.S.P.).», debe dicir: «... e é aproximadamente igual a 0,2 lg de saxitoxina (P.S.P.)».
Na páxina 5.267, punto 5, parágrafo 1º, onde di: «... internacional de 1 1g/ml e vanse diluíndo con 10,...», debe dicir: «... internacional de 1 lg/mL e vanse diluíndo con 10,...».
-No parágrafo 4º, onde di: «... preparadas a partir dunha nova solución patrón internacional de 1 1g/ml», debe dicir: «... preparadas a partir dunha nova solución patrón internacional de 1 lg/mL».
-No parágrafo 6º, onde di: «... divídese a cantidade de 1g STX/ml da dilución elixida...», debe dicir: «... divídese a cantidade de lg STX/mL da dilución elixida...».
-No mesmo parágrafo 6º, onde di: «... O valor de FC, polo tanto, corresponde ós 1g de toxina equivalentes...», debe dicir: «... O valor de FC, polo tanto, corresponde ós lg de toxina equivalentes...».
-No parágrafo 7º, onde di: «... apropiadas da solución de patrón internacional de 1 1g/ml,», debe dicir: «... apropiadas da solución de patrón internacional de 1 lg/mL.».
Na páxina 5.268, anexo II:
-No punto 3.2, parágrafo 4º, onde di: «As tres fraccións acetónicas combinadas evapóranse usando
un rotavapor ou unha bomba de baleiro», debe dicir: «As tres fraccións acetónicas combinadas evapóranse ata a sequidade usando un rotavapor ou unha bomba de baleiro».
ORDE do 20 de maio de 1999 pola que se autoriza o cambio de denominación do instituto de educación secundaria número 2 de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/1999

Tendo en conta o artigo 3, punto 1º do Decreto 374/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 20 de maio de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense.
Código do centro: 32016765.
Denominación: instituto de educación secundaria número 2.
Nova denominación: instituto de educación secundaria Portovello.
ORDE do 12 de maio de 1999 pola que se autoriza o cambio de denominación do colexio rural agrupado de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 12 de maio de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Gondomar.
Localidade: Peitieiros.
Código do centro: 36018987.
Denominación: colexio rural agrupado de Gondomar.
Nova denominación: colexio rural agrupado Antía Cal.
DECRETO 177/1999, do 20 de maio, polo que se acepta a cesión a título gratuíto á Comunidade Autónoma de Galicia dun inmoble situado na rúa do Vilar, número 7-9, de Santiago de Compostela (A Coruña), para destinalo á sede da Fundación Torrente Ballester.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/06/1999

A Administración do Estado pola Orde do 26 de febreiro de 1999, do Ministerio de Economía e Facenda, cedeu gratuitamente á Comunidade Autónoma de Galicia, Xunta de Galicia, o inmoble situado na rúa do Vilar, nº 7-9, de Santiago de Compostela (A Coruña), para destinalo á sede da Fundación Torrente Ballester.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor global dos gravames, cargas ou afeccións impostos sobre eles supere o seu valor intrínseco, aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos que a Administración do Estado acordou para esta cesión e logo de deliberación do Consello da Xunta de Galicia na súa reunión do día vinte de maio de mil novecentos noventa e nove,
DISPOÑO:
Artigo 1º
Acéptase a cesión gratuíta do inmoble situado na rúa do Vilar, de Santiago de Compostela (A Coruña), que, segundo o artigo primeiro da Orde do 26 de febreiro de 1999, do Ministerio de Economía e Facenda, se describe como segue:
Predio urbano consistente nun edificio con xardín na súa parte posterior, planta baixa e alta, con outra de faiado, situado na rúa do Vilar, nº 7-9, de Santiago
de Compostela (A Coruña). Ten unha superficie de 1.187 m segundo o rexistro. Estrema: fronte, rúa do Vilar; fondo, parcelas de Esperanza e Teresa García Buado e Consuelo Barreiro Iglesias; dereita, parcela de Eugenio Girón Rodríguez; esquerda, parcela de Alfonso Ponte Varela. Inscrito no Rexistro da Propiedade nº 2 de Santiago de Compostela, no tomo 1.143, libro 185, folio 219, predio nº 7452.
Artigo 2º
O inmoble cedido destinarase á sede da Fundación Torrente Ballester.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 20 de maio de 1999 pola que se fixa o prazo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/06/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta cosnellería
DISPÓN:
Artigo único
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase con IVE incluido.
Santiago de Compostela, 20 de maio de 1999.
José María Hernández Cochón
Conselleiro de Sanidade e Servicios Sociais
ANEXO I
-De Re Phrenopática y otros artículos: 2.699 pesetas (16,22 euros).
-Notas técnicas sobre la CIE-9-MC 4ª edición en castelán: 2.200 pesetas (13,22 euros).
ORDE do 24 de maio de 1999 pola que se autoriza o cambio de titularidade do centro privado Alca de Ames (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/1999

Examinado o expediente incoado pola titularidade do centro privado Alca de Ames (A Coruña), no que se solicita o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña Domingo Enrique Gutiérrez Aller, Fausto Francisco Varela Correa e José Luis Pérez García lle ceden a súa titularidade, a tódolos efectos, a Colegio Alca, S.L.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa
DISPÓN:
Autoriza-lo cambio de titularidade do centro privado Alca de Ames (A Coruña) a favor de Colegio Alca, S.L. con tódolos dereitos e obrigas contraídas polos cesionistas Fausto Varela Correa e José Luis Pérez García, sen prexuízo das responsabilidades que puidesen recaer sobre os anteriores titulares do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 24 de maio de 1999.
Celso Currás Fernández
Conselleiro de Educación e Ordenación
Universitaria
RESOLUCIÓN do 7 de xuño de 1999 pola que se lle dá publicidade á parte dispositiva da sentencia 486/1998, do 16 de setembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/06/1999

Visto pola Sección Primeira da Sala do Contencioso-Administrativo do Tribunal Superior de Xustiza de Galicia o recurso contencioso-administrativo 01/000164/1995, interposto pola Asociación Profesional de Veterinarios de Galicia, contra o Decreto 390/1994, do 23 de decembro, polo que se regula a cobertura, con carácter temporal, de postos de traballo incluídos nas relacións de postos de traballo pertencentes ós servicios veterinarios oficiais, mentres non se cubran con carácter definitivo, dictouse a sentencia 486/1998, do 16 de setembro, pola que se estima o dito recurso, e é declarada firme pola sala.
Polo tanto, en cumprimento do disposto nos artigos 103 e seguintes da Lei 29/1998, do 13 de xullo,
reguladora da xurisdicción contencioso-administrativa, co fin de levar a puro e debido efecto á parte dispositiva da dita sentencia, a Consellería da Presidencia e Administración Pública resolve dar publicidade á parte dispositiva da sentencia nº486/1998, do 16 de setembro, que a seguir se transcribe:
«Decidimos que debemos estimar e estimámolo recurso contencioso-administrativo interposto pola Asociación Profesional de Veterinarios de Galicia e, en consecuencia, declaramos nulo, por ser contrario ó ordenamento xurídico, o Decreto 390/1994, do 23 de decembre, da Consellería da Presidencia e Administración Pública da Xunta de Galicia, pola que se regula a cobertura, con carácter temporal, dos postos de traballo pertencentes ós servicios veterinarios oficiais mentres non se cubran con carácter definitivo, condenando á dita consellería a estar e a pasar por tal pronunciamento e a cumprilo; sen facer imposición de costas».
Santiago de Compostela, 7 de xuño de 1999.
Jaime Pita Varela
Conselleiro da Presidencia e Administración
Pública
CORRECCIÓN de erros.-Resolución do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/06/1999

Advertido erro na devandita resolución, publicada no Diario Oficial de Galicia nº 101, do 28 de maio de 1999, cómpre face-la oportuna corrección:
Na páxina 6.458, no anexo onde di: «Código do posto: PR.P90.100.002.15770.020», debe dicir: «Código do posto: PR.P09.00.002.15770.020».
ORDE do 5 de maio de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/06/1999

A Lei 13/1991, do 9 de decembro, de taxas, prezos e exacción reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 5 de maio de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
CartelPrezo
Adolfo Schlosser200 ptas.
Carlos Alcolea200 ptas.
Hans Hemmert200 ptas.
Colección Schwitters200 ptas.
Outra Mirada200 ptas.
Johan Grimonprez200 ptas.
Frank Thiel200 ptas.
Chema Madoz200 ptas.
Giuseppe Penone200 ptas.
ORDE do 5 de maio de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/06/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 5 de maio de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Introducción aos clásicos do cinema experimental 1945-1990 (galego/castelán): 1.000 ptas.
Respirare l'ombra/Respirar la sombra (castelán/galego): 1.500 ptas.
Giuseppe Penone (galego/castelán/inglés): 3.000 ptas.
Frank Thiel (galego/castelán/inglés): 1.500 ptas.
ORDE do 3 de xuño de 1999 pola que se declara a alleabilidade dunha parcela que integra o inmoble situado na rúa Montevideo, 9, da cidade de Lugo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/06/1999

A Comunidade Autónoma de Galicia, en virtude dos reais decretos 1634/1980, do 31 de xullo, sobre transferencias da Administración do Estado á Xunta de Galicia en materia de traballo, industria, comercio, sanidade, cultura e pesca (BOE do 9 de agosto); 2368/1984, do 19 de decembro, sobre valoración definitiva, ampliación de medios adscritos ós servicios traspasados e adaptación dos transferidos en fase preautonómica en materia de sanidade (BOE do 16 de xaneiro de 1985), e 1995/1985, do 9 de outubro, sobre traspaso de funcións e servicios da Administración do Estado á Comunidade Autónoma de Galicia en materia de sanidade (AISNA), (BOE do 14 de novembro), posúe a titularidade do inmoble situado na rúa Montevideo, 9, termo municipal de Lugo.
O Concello de Lugo solicitou da Consellería de Sanidade e Servicios Sociais a utilización dunha franxa de terreo que une a rúa Montevideo co Carril dos Fornos, con destino a apertura dunha vía pública de conexión das ditas vías.
A Consellería de Sanidade e Servicios Sociais, que ten na actualidade adscrito o inmoble, informou favorablemente a cesión solicitada, o que implica, á vista do disposto no artigo 24 do Decreto 50/1989, do 9 de marzo, polo que se aproba o Regulamento da Lei 3/1985, do 12 de abril, de patrimonio da Comunidade Autónoma de Galicia, a conformidade coa desafectación do dominio público da devandita parcela de terreo.
Mediante Decreto 149/1999, do 14 de maio (DOG nº 99, do 26 de maio), desafectouse do dominio público o antedito inmoble, logo do informe favorable da Consellería de Sanidade e Servicios Sociais.
Co obxecto de posibilita-la cesión do dito inmoble, requírese a previa declaración da súa alleabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autó-
noma de Galicia e 60 do Decreto 50/1989, do 9 de marzo, polo que se aproba o Regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade da franxa de terreo de setecentos sesenta metros cadrados que se segregará do inmoble sito na rúa Montevideo, 9, termo municipal de Lugo, que linda ó norte, en liña aproximada de doce metros, coa rúa Montevideo; ó sur, en liña aproximada de once metros co Carril dos Fornos; ó leste, en liña aproximada de sesenta e catro metros, co edificio da antiga Delegación Provincial da Consellería de Sanidade e Servicios Sociais, e ó oeste, en liña aproximada de sesenta e oito metros, con Manuel Millares Cortón e máis de Benigno López Campo.
O dito terreo segregarase do predio matriz inscrito no Rexistro da Propiedade de Lugo nº 1 a nome da Comunidade Autónoma de Galicia, no tomo 698, libro 291, folio 150, predio número 21010, inscrición 3ª.
Santiago de Compostela, 3 de xuño de 1999.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería de Economía e Facenda
DECRETO 180/1999, do 17 de xuño, polo que se concede a Medalla Castelao no ano 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/06/1999

En atención ós méritos que neles concorren e logo de acordo do Consello da Xunta de Galicia na súa reunión do día dezasete de xuño de mil novecentos noventa e nove, concédeselle-la Medalla Castelao ás seguintes persoas:
Emilio Barcia García-Villamil.
Padre Manuel María Carreira Vérez.
José Manuel Castelao Bragaña.
Joaquina Fernández Álvarez (Kina Fernández).
Carlos García Bayón.
Avelino García Melle.
Luis Gras Tous.
José Luis Méndez López.
Rafael Taboada Vázquez.
José Ramón Vázquez Sandes.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 179/1999, do 17 de xuño, polo que se concede a Medalla de Ouro de Galicia a Paulo Coelho.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/06/1999

En atención ós méritos que concorren en Paulo Coelho, e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 166/1995, do 16 de xuño, é vontade do Goberno galego outorgallle a súa máis alta distinción.
Polo tanto e logo de acordo do Consello da Xunta de Galicia na súa reunión do día dezasete de xuño de mil novecentos noventa e nove,
DISPOÑO:
Concederlle a Medalla de Ouro de Galicia a Paulo Coelho.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 17 de xuño de 1999 pola que se concede a Medalla de Galicia na súa categoría de prata e bronce.
PRESIDENCIA — III. OUTRAS DISPOSICIÓNS — 21/06/1999

Examinado o expediente relativo á concesión da Medalla de Galicia nas súas categorías de prata e bronce, e visto o dictame emitido pola Comisión Asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
DISPOÑO:
Concedérlle-la Medalla de Galicia nas súas categorías de prata e bronce ás seguintes persoas e entidades:
Medallas de prata:
Jesús Alonso Fernández.
Asociación ASPRONAGA.
Eduardo Barreiros Rodríguez (a título póstumo).
José Aser Castillo Pereira.
Fernando Díez Moreno.
Belarmino Fernández Iglesias.
Pablo Fuenteseca Díaz.
Gerardo García Campos (a título póstumo).
Emilio García Gallego.
José María Gil-Robles y Gil-Delgado.
José Nelson González Rodríguez (Nelson Zumel).
Grupo LOSAN.
Guardia de Honor del Tercio de Gallegos de Buenos Aires (República Argentina).
Luis Gregorio Ramos Misioné.
Jeannine Warcollier.
Medallas de bronce:
Manuel Antas Fraga.
Asociación de Restaurantes Galegos Lareira Grupo Gastronómico.
Eduardo Díaz Cabana.
Andrés Manuel Díaz Díaz.
Ovidio Fernández Ojea.
Horacio Fernández Presa.
Manuel Jamardo Casal.
Albino Mallo Álvarez.
Julio Martínez González.
Felisa Moreno Sierra.
Ángel Padín Panizo.
Francisco Moisés Rivera Casas.
Ramiro Vieito Vilas.
Manuel Vilariño Valiño.
Santiago de Compostela, 17 de xuño de 1999.
Manuel Fraga Iribarne
Presidente
ORDE do 29 de xullo de 1999 pola que se fixa o prezo de venda ó público da publicación: Quén é Quen en Sanidade e Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/09/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 29 de xullo de 1999.
José María Hernández Cochón
Conselleiro de Sanidade e Servicios Sociais
ANEXO I
Quen é Quen en Sanidade e Servicios Sociais: 1.000 pesetas (6,01 euros).
ORDE do 11 de agosto de 1999 pola que se dispón o nomeamento do vocal en representación da organización sindical máis representativa no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
O acordo do Consello da Xunta de Galicia do 5 de marzo de 1999 faculta o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida a proposta da FNTCM-UGT Galicia, como organización na que recaen as competencias nesta materia, como organización sindical máis representantiva na Autoridade Portuaria de Vilagarcía de Arousa,
DISPOÑO:
Nomear a José L. Ces Laíño vocal do Consello de Administración da Autoridade Portuaria de Vilagarcía de Arousa, en representación da organización sindical máis representativa (FNTCM-UGT Galicia).
Santiago de Compostela, 11 de agosto de 1999.
José Cuíña Crespo
Conselleiro de Política Territorial,
Obras Públicas e Vivenda
ORDE do 11 de agosto de 1999 pola que se dispón o nomeamento do vocal en representación da organización sindical máis representativa no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
O acordo do Consello da Xunta de Galicia do 5 de marzo de 1999 faculta o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, recibida a proposta da FNTCM-UGT Galicia, como organización na que recaen as competencias nesta materia, como organización sindical máis representantiva trala realización de eleccións sindicais na Autoridade Portuaria da Coruña,
DISPOÑO:
Nomear a Santiago Lamas Piñón vocal do Consello de Administración da Autoridade Portuaria da Coru
ña, en representación da organización sindical máis representativa (FNTCM-UGT Galicia).
Santiago de Compostela, 11 de agosto de 1999.
José Cuíña Crespo
Conselleiro de Política Territorial,
Obras Públicas e Vivenda
ORDE do 11 de agosto de 1999 pola que se dispón o cesamento do vocal en representación da organización sindical máis representativa no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás
comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
O acordo do Consello da Xunta de Galicia do 5 de marzo de 1999 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma a proposta das organizacións, organismos e entidades a que aqueles representen, polo que, recibida por proposta de nomeamento da FNTCM-UGT Galicia do seu representante, como organización na que recaen as competencias nesta materia, na súa calidade de organización sindical máis representativa trala realización de eleccións sindicais na Autoridade Portuaria da Coruña,
DISPOÑO:
Que cese Juan Vinagre Ríos como vocal do Consello de Administración da Autoridade Portuaria da Coruña, en representación da organización sindical máis representativa (Confederación Intersindical Galega), agradecéndolle os servicios prestados.
Santiago de Compostela, 11 de agosto de 1999.
José Cuíña Crespo
Conselleiro de Política Territorial,
Obras Públicas e Vivenda
ORDE do 11 de agosto de 1999 pola que se dispón o cesamento do vocal en representación da organización sindical máis representativa no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/09/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
O acordo do Consello da Xunta de Galicia do 5 de marzo de 1999 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades a que aqueles representen, polo que, recibida a da FNTCM-UGT Galicia, como organización na que recaen as competencias nesta materia, na súa calidade de organización sindical máis representativa na Autoridade Portuaria de Vilagarcía de Arousa,
DISPOÑO:
Que cese Raimundo Baamonde Lusquiños como vocal do Consello de Administración da Autoridade Portuaria de Vilagarcía de Arousa, en representación da organización sindical máis representativa (UGT), agradecéndolle os servicios prestados.
Santiago de Compostela, 11 de agosto de 1999.
José Cuíña Crespo
Conselleiro de Política Territorial,
Obras Públicas e Vivenda
RESOLUCIÓN do 18 de agosto de 1999 sobre homologación do curso Formación para Guías Turísticos organizado pola Escola Oficial de Turismo da Secretaría de Estado de Comercio, Turismo e Pemes.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/09/1999

Ó abeiro do disposto na disposición derradeira primeira, da Orde do 26 de marzo de 1998, pola que se regulamenta a profesión de guía de turismo especializado de Galicia, esta dirección xeral resolve homologa-lo curso Formación para Guías Turísticos desenvolvido entre os días 1 ó 5 de xuño de 1998 na cidade de Santiago de Compostela, cunha duración de 40 horas e organizado pola Escola Oficial de Turismo da Secretaría de Estado de Comercio, Turismo e Pemes coa colaboración da Consellería de Cultura, Comunicación Social e Turismo, para os efectos establecidos no artigo 4 da referida orde.
Santiago de Compostela, 18 de agosto de 1999.
Aurelio Miras Portugal
Director xeral de Turismo
ORDE do 2 de setembro de 1999 pola que se dispón o cumprimento da sentencia 463/1999, dictada polo Tribunal Superior de Xustiza de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/09/1999

Vista a sentencia dictada pola Sala do Contencioso-Administrativo do Tribunal Superior de Xustiza de Galicia número 463/1999, do 5 de maio, recaída no recurso contencioso-administrativo número 01/0001788/1995, interposto por Carlos Castro Roig, contra a resolución da Consellería de Educación e Ordenación Universitaria do 27 de outubro de 1995, sendo o seu pronunciamento do seguinte teor:
«Decidimos que debemos estimar e estimámo-lo recurso contencioso-administrativo interposto por Carlos Castro Roig contra a resolución da Consellería de Educación e Ordenación Universitaria do 27 de outubro de 1995, anulando esta en canto aplica ó Sr. Peris Escrig, polo mérito de ter prestados servicios na escola Municipal de Música de Zaragoza, o apartado 1.1 do baremo -anexo I da Orde do 8 de xuño de 1994- outorgándolle 4,500 puntos; sen facer imposición de custas».
Na súa virtude, ó se-la devandita sentencia firme, e de acordo co disposto no artigo 103 e seguintes da Lei reguladora da xurisdicción contencioso-administrativa do 27 de decembro de 1956 e na disposición transitoria cuarta da Lei 29/1998, do 13 de xullo,
DISPOÑO:
Que se cumpra nos seus propios termos a referida sentencia.
Santiago de Compostela, 2 de setembro de 1999.
Celso Currás Fernández
Conselleiro de Educación e Ordenación
Universitaria
ORDE do 17 de agosto de 1999 pola que se fixa o prezo de venda ó público da publicación Programa Galego de Eliminación do Sarampelo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/09/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 17 de agosto de 1999.
José María Hernández Cochón
Conselleiro de Sanidade e Servicios Sociais
ANEXO
Programa Galego de Eliminación do Sarampelo: 1.585 pesetas (9,53 euros).
ORDE do 6 de setembro de 1999 pola que se modifica a Orde do 23 de decembro de 1998 pola que se aproba o plan de explotación xeral marisqueira para o ano 1999.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/09/1999

Os problemas xurdidos ó coincidiren varias confrarías nun mesmo ámbito territorial motivou que algunhas zonas aparecesen como vedadas no plan de explotación xeral marisqueira, coa finalidade de que a explotación dos recursos se realizase da forma máis ordenada posible.
O desenvolvemento da campaña fixo que, con independencia das solucións que acheguen as comisións de arbitraxe creadas para o efecto, se chegase a distintos acordos de explotación entre as confrarías.
É necesario a modificación do plan de explotación xeral para 1999 en varios dos seus artigos para que a explotación dos recursos se realice da forma máis eficaz, e atendendo ás necesidades dos colectivos que tradicionalmente dependen deste recurso.
Na súa virtude,
DISPOÑO:
Artigo 1º
Modifica-lo artigo 3º, aprobándose o plan presentado pola confraría de pescadores de Corcubión para a explotación de coquina (Donax trunculus) nas praias de Estorde e O Sardiñeiro.
Zona de extracción: praias de Estorde e O Sardiñeiro.
Días máximos de extracción: 20.
Puntos de control: praia de Estorde e peirao de Corcubión.
Punto de venda: porto de Corcubión.
Épocas probables de extracción: setembro.
Artigo 2º
Modifica-lo artigo 5º que queda redactado como segue:
-Confraría de Camelle.
Zona de traballo: amplíase de Punta do Boi a Punta Pedrosa.
-Confraría de Camariñas.
Zona de traballo: amplíase de Punta do Boi a Punta Pedrosa.
Artigo 3º
Modifícase o artigo 8º no apartado referido á confraría de Fisterra, declarándose a suspensión como zona vedada de Estorde e O Sardiñeiro, que poderán traballar segundo o plan aprobado e por debaixo da liña intermareal. No plan aprobado para Corcubión tamén se suspende a veda nas zonas de Estorde e O Sardiñeiro, polo que poderán traballar segundo o plan aprobado no intermareal.
Santiago de Compostela, 6 de setembro de 1999.
Amancio Landín Jaráiz
Conselleiro de Pesca, Marisqueo e Acuicultura
ORDE do 1 de setembro de 1999 pola que se autoriza definitivamente a apertura e funcionamento do centro privado Bouza Brey de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/09/1999

Examinado o expediente instruído por instancia do titular do centro privado Bouza Brey de Vigo (Pontevedra), no que se solicita autorización para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro privado Bouza Brey, e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-Antes do inicio das ensinanzas que pola presente orde se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Terceiro.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Cuarto.-Queda o centro obrigado ó cumprimento da lexislación vixente e a solicita-la oportuna revi
sión cando teña que modificarse calquera dos datos que sinala a presente orde.
Santiago de Compostela, 1 de setembro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Baixada a San Xoán, 167.
Código do centro: 36024057.
Denominación específica: Bouza Brey.
Titular: Cooperativa Bouza Brey.
Composición resultante:
a) Centro de educación infantil: 3 unidades (2º ciclo).
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
d) Bacharelato: 2 unidades de Ciencias da Natureza e a Saúde.
e) Bacharelato: 2 unidades de Humanidades e Ciencias Sociais.
DECRETO 247/1999, do 13 de setembro, polo que se nomea a Antonio Pillado Montero, conselleiro de Xustiza, Interior e Relacións Laborais.
PRESIDENCIA — II. AUTORIDADES E PERSOAL — 14/09/1999

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
NOMEO:
A Antonio Pillado Montero, conselleiro de Xustiza, Interior e Relacións Laborais da Xunta de Galicia.
Santiago de Compostela, trece de setembro de mil novecentos noventa e nove.
Manuel Fraga Iribarne
Presidente
DECRETO 246/1999, do 13 de setembro, polo que se dispón que cese Jesús Carlos Palmou Lorenzo como conselleiro de Xustiza, Interior e Relacións Laborais.
PRESIDENCIA — II. AUTORIDADES E PERSOAL — 14/09/1999

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro de Xustiza, Interior e Relacións Laborais da Xunta de Galicia, Jesús Carlos Palmou Lorenzo, agradecéndolle-los servicios prestados.
Santiago de Compostela, trece de setembro de mil novecentos noventa e nove.
Manuel Fraga Iribarne
Presidente
ORDE do 26 de agosto de 1999, de delegación de competencias nos Colexios Oficiais de Farmacéuticos da Comunidade Autónoma galega.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 08/09/1999

A fórmula da delegación competencial é utilizada polas administracións públicas co fin de conseguir unha maior axilización no trámite e resolución dos asuntos administrativos, en beneficio tanto do funcionamento da Administración como dos administrados.
Unha vez publicada a Lei 5/1999, do 21 de maio, de ordenación farmacéutica, e tendo en conta o seu fin principal, como é o de garantirlles ós cidadáns de Galicia un acceso rápido, oportuno e equitativo á atención farmacéutica que necesiten, a experiencia aconsella neste momento delegar nos Colexios Oficiais de Farmacéuticos a tramitación de determinados expedientes.
Todo isto sen esquece-lo debido respecto ós principios informadores do procedemento administrativo e sen menoscabo das garantías xurídicas establecidas.
Na súa virtude, facendo uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, tendo en conta o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e logo de conformidade dos Colexios Oficiais de Farmacéuticos
DISPOÑO:
Artigo único
Delégase nos Colexios Oficiais de Farmacéuticos da Coruña, Lugo, Ourense e Pontevedra:
1. A tramitación e proposta de resolución dos seguintes expedientes en relación coas oficinas de farmacia:
a) Autorización de novas oficinas, unicamente ata o momento procedemental da proposta de resolución de autorización nos municipios que poidan contar con novas oficinas de farmacia, segundo o disposto
na Lei 5/1999, do 21 de maio, de ordenación farmacéutica.
b) Autorización de locais para apertura e posta en funcionamento.
c) Traslado e modificación de locais.
d) Transmisión e peche.
2. A tramitación e autorización dos nomeamentos de rexente, substituto e adxunto de oficinas de farmacia, sen prexuízo de que a toma de posesión dos interesados se efectúe ante os órganos competentes da Consellería de Sanidade e Servicios Sociais.
3. O establecemento, nos termos previstos na normativa de aplicación, de horarios, quendas de servicios de urxencia e vacacións das oficinas de farmacia, sen prexuízo da correspondente comunicación á Consellería de Sanidade e Servicios Sociais, a través da División de Farmacia e Productos Sanitarios do Sergas.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de agosto de 1999.
José María Hernández Cochón
Conselleiro de Sanidade e Servicios Sociais
ORDE do 3 de agosto de 1999 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/09/1999

Os comités éticos de investigación clínica son os encargados de emitir informe sobre tódolos ensaios
clínicos que se fan dentro do seu ámbito territorial. A revogación da súa acreditación correspóndelle ó conselleiro de Sanidade e Servicios Sociais, por proposta da dirección xeral do Servicio Galego de Saúde competente, segundo o disposto no artigo 13 do Decreto 32/1996, do 25 de xaneiro, polo que se regula a realización dos ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Cesa como membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 3 de agosto de 1999.
José María Hernández Cochón
Conselleiro de Sanidade e Servicios Sociais
ANEXO
Persoa que cesa como membro do CEIC de Galicia: Francisco Manuel Martínez Otero.